Document ID: 32005D0628

KOMISIJAS LĒMUMS
(2005. gada 26. augusts),
ar kuru groza Lēmumu 89/471/EEK, ar ko apstiprina metodes cūku liemeņu klasificēšanai Vācijā
(izziņots ar dokumenta numuru K(2005) 3238)
(Autentisks ir tikai teksts vācu valodā)
(2005/628/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Ar Komisijas Lēmumu 89/471/EEK (2) tika apstiprinātas vairākas metodes cūku liemeņu klasificēšanai Vācijā.
(2)
Vācijas valdība lūdza Komisiju apstiprināt jaunu aparātu, ko izmantot kā atskaites sistēmu liemeņu liesās gaļas satura novērtēšanā ar pašreizējām klasificēšanas metodēm, un iesniedza ziņas, kas vajadzīgas saskaņā ar 3. pantu Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
(3)
Izvērtējot šo lūgumu, tika secināts, ka nosacījumi jaunā aparāta apstiprināšanai ir izpildīti. Ultrasound-Scanner SSD 256 aparāta vietā kā atskaites sistēmu liesās gaļas satura novērtēšanai var lietot aparātu Ultrasonic Scanner GE Logiq 200pro.
(4)
Tādēļ attiecīgi jāgroza Lēmums 89/471/EEK.
(5)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 89/471/EEK groza šādi:
1)
Lēmuma 1. panta 1. punktu aizstāj šādi:
“1. Ar šo apstiprina metodi cūku liemeņu klasificēšanai, kuras pamatā ir liesās gaļas satura noteikšana ar aparātu Ultrasonic Scanner GE Logiq 200pro, kas aprakstīts pielikuma 1. daļā.”
2)
Lēmuma 4.a pantu svītro.
3)
Lēmuma pielikuma 1. daļu groza šādi:
a)
virsrakstu aizstāj ar šādu:
;
b)
1. punktu aizstāj ar šādu:
“1)
Ultrasonic Scanner GE Logiq 200pro ir divdimensiju ultraskaņas skeneris ar digitālas attēlu apstrādes iespēju. Sistēmu darbina lineāra 3,5 MHz zonde, kas izraudzītā ekrāna lielumā nodrošina ultraskaņas iekļuvi aptuveni 20 cm dziļumā. Skenēšanas joslas platums ir 9,4 cm, un tas atbilst divām vai trim liemeņa ribām.
Šīs daļas 2. punktā paredzētā novērtēšanas metode ir jāizmanto cūku liemeņu klasificēšanai, kuras pamatā ir mērījumu vērtības, kas iegūtas ar aparātu Ultrasonic Scanner GE Logiq 200pro.
Visiem aparātiem, ko izmanto kautuvē, jābūt kalibrētiem, un ar tiem iegūtajām mērījumu vērtībām jābūt līdzvērtīgām tām, kuras iegūtas ar Ultrasonic Scanner GE Logiq 200pro.”.
2. pants
Šis lēmums ir adresēts Vācijas Federatīvajai Republikai.
Briselē, 2005. gada 26. augustā

Labels: 1
17
19
6
18